นางทาส
โอ้ววว มายก๊อด
22 พ.ย. 2557

โอ้ววว มายก๊อด
มันน่าตะลึง ตึง ตึง สำหรับการทำงานที่รวดเร็วปานจรวดของ สนช. ในการพิจารณากฎหมาย 
การแก้ไขกฎหมายสำคัญอย่าง พ.ร.บ.แพ่งและพาณิชย์ ว่าด้วยการค้ำประกันและจดจำนอง สภาผ่าน 3 วาระรวด จนกฎหมายประกาศในราชกิจจานุเบกษา และจะมีผลบังคับใช้ในวันที่ 11 พ.ย. 2558 
มารู้ว่ากฎหมายนี้ทำให้ลูกหนี้ลำบากมากกว่าเดิม ก็เมื่อนายแบงก์ออกมาชี้เป้าว่า ต่อไปนี้จะเข้มงวดปล่อยกู้ลูกค้าเอสเอ็มอี เพราะเอาผิดผู้ค้ำประกันได้ยาก 
เมื่อมีปัญหาก็โยนกันไปมาว่าใครผิด สปาย 008 แอบไปลับๆ ล่อๆ ที่สภา ก็ได้ความมาว่า การตั้งกรรมาธิการขึ้นมาดูกฎหมายนี้ไม่มีนายแบงก์สักคนเข้ามานั่งร่วมพิจารณาด้วยเลย มีนักธุรกิจคนเดียว คือ ประเสริฐ บุญสัมพันธ์ อดีตบิ๊ก ปตท. 
สปาย 008 แอบไปซุบซิบกับ สนช.สายธุรกิจคนหนึ่ง ได้ความมาว่า นายแบงก์ที่นั่งอยู่ในสภาไม่กล้าพอที่จะลุกขึ้นมาอภิปรายคัดค้านอะไร เพราะจะกลายเป็นการเห็นแก่ตัว ปกป้องประโยชน์ตัวเอง จึงใช้สิทธิเพียงโหวตคัดค้าน ซึ่งทำได้เท่านั้นจริงๆ 
ฟังแล้วนึกถึง อีเย็น ในละครเรื่อง นางทาส ยังไงก็ไม่รู้ คริ คริ